# Smernica č. 13/2024 o overovaní odbornej spôsobilosti žiakov stredných odborných škôl na vykonávanie činnosti na technických zariadeniach elektrických ako elektrotechnik

Gestorský útvar: sekcia stredných škôl a celoživotného vzdelávania,

tel.: 02/5937 4342 ev. č. 2024/12507:1-C2910

Minister školstva, výskumu, vývoja a mládeže podľa čl. 12 ods. 2 písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky v súlade s § 21 ods. 3 vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými, a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „vyhláška“), vydáva túto smernicu:

### Úvodné ustanovenie

* 1. Táto smernica upravuje postup pri overovaní odbornej spôsobilosti žiakov stredných odborných škôl na vykonávanie činnosti na technických zariadeniach elektrických ako elektrotechnik podľa § 21 ods. 3 vyhlášky (ďalej len „odborná spôsobilosť“).
  2. Na účely tejto smernice sa rozumie
     1. elektrotechnickým študijným odborom alebo učebným odborom (ďalej len „odbor vzdelávania“) odbor vzdelávania podľa prílohy č. 1 časť A,
     2. elektrotechnickým vzdelaním vzdelanie získané úspešným absolvovaním odboru vzdelávania podľa prílohy č. 1 časť A,
     3. záverečnými skúškami podľa § 21 ods. 3 vyhlášky záverečná skúška[[1]](#footnote-1)) a maturitná skúška.[[2]](#footnote-2))
  3. Zoznam odborov vzdelávania, v rámci ktorých je možné overovať odbornú spôsobilosť, je uvedený v prílohe č. 1.
  4. Odborná spôsobilosť sa overuje v rámci
     1. záverečnej skúšky, ak ide o overenie odbornej spôsobilosti žiaka učebného odboru,
     2. maturitnej skúšky, ak ide o overenie odbornej spôsobilosti žiaka študijného odboru.

### Prihláška na overenie odbornej spôsobilosti

* 1. Žiak elektrotechnického odboru vzdelávania alebo žiak odboru vzdelávania podľa čl. 4 ods. 5 môže podať prihlášku na overenie odbornej spôsobilosti. Žiak podáva prihlášku riaditeľovi školy najneskôr 30 dní pred konaním skúšky podľa čl. 1 ods. 4.
  2. Vzor prihlášky na overenie odbornej spôsobilosti je uvedený v prílohe č. 2.
  3. Riaditeľ školy oznamuje prihlásenému žiakovi dátum, čas a miesto overovania odbornej spôsobilosti najmenej 15 dní pred jeho konaním.

### Skúšobná komisia

* 1. Skúšobnú komisiu na overenie odbornej spôsobilosti vymenúva riaditeľ školy najmenej 15 dní pred konaním overovania odbornej spôsobilosti.
  2. Skúšobná komisia má najmenej troch členov. Predsedom skúšobnej komisie je revízny technik vyhradeného technického zariadenia elektrického alebo elektrotechnik na riadenie činnosti alebo na riadenie prevádzky vyhlášky. Ďalším členom skúšobnej komisie je elektrotechnik, samostatný elektrotechnik, elektrotechnik na riadenie činnosti alebo na riadenie prevádzky alebo revízny technik vyhradeného technického zariadenia elektrického.
  3. Vzor vymenúvacieho dekrétu členov skúšobnej komisie je uvedený v prílohe č. 3.

### Overenie odbornej spôsobilosti

* 1. Overením odbornej spôsobilosti je preukázanie vedomostí,  zručností a schopností v oblasti
     1. právnych predpisov a ostatných predpisov, ktoré upravujú bezpečnosť a ochranu zdravia pri práci a bezpečnosť technických zariadení elektrických,
     2. zásad ochrany pred úrazom elektrickým prúdom,
     3. postupu pri zabezpečovaní prvej pomoci pri úraze elektrickým prúdom.
  2. Formu a spôsob overenia odbornej spôsobilosti určí riaditeľ školy v nadväznosti na školský vzdelávací program.
  3. O priebehu overenia odbornej spôsobilosti vyhotoví skúšobná komisia zápis. Vzor zápisu o overení odbornej spôsobilosti je uvedený v prílohe č. 4. Žiak preukáže odbornú spôsobilosť, ak pri overovaní vedomostí, zručností a schopností v oblastiach podľa odseku 1 dosiahne hodnotenie najmenej 75 %.
  4. O overení odbornej spôsobilosti vydá stredná odborná škola žiakovi osvedčenie. Vzor osvedčenia o odbornej spôsobilosti je uvedený v prílohe č. 5.
  5. Žiakovi odboru vzdelávania, ktorého úspešným ukončením sa nezíska elektrotechnické vzdelanie a jeho súčasťou je poskytovanie odborného vzdelávania a prípravy zameranej na príslušné technické zariadenie elektrické podľa § 21 ods. 2 vyhlášky, sa vydá osvedčenie o overení odbornej spôsobilosti v rozsahu obmedzenom na výkon činnosti na technických zariadeniach elektrických do 1000 V, trieda objektu A, pre tento odbor vzdelávania, ak absolvoval odborné vzdelávanie a prípravu v oblastiach podľa odseku 1 v rozsahu najmenej 120 vyučovacích hodín.
  6. V osvedčení vydanom podľa odseku 5 sa uvádza konkrétne vymedzený rozsah na výkon činnosti na technických zariadeniach elektrických do 1000 V, trieda objektu A v rozsahu získaného vzdelania podľa jednotlivých odborov.
  7. Stredná odborná škola, ktorá vykonáva overovanie odbornej spôsobilosti, vedie evidenciu vydaných osvedčení.

### Zrušovacie ustanovenie

Zrušuje sa Metodické usmernenie č. 9/2010-R o overovaní odbornej spôsobilosti žiakov stredných odborných škôl na vykonávanie činností na technických zariadeniach elektrických ako elektrotechnik v znení metodického usmernenia č. 8/2014.

### Účinnosť

Táto smernica nadobúda účinnosť 17. mája 2024.

minister

## Zoznam príloh

### 

Príloha č. 1: Zoznam odborov vzdelávania, u ktorých je splnená požiadavka na vydanie osvedčenia o odbornej spôsobilosti podľa § 21 vyhlášky MPSVR SR č. 508/2009 Z. z.

1. Vzor prihlášky na overenie odbornej spôsobilosti na vykonávanie činnosti na technických zariadeniach elektrických ako elektrotechnik
2. Vzor vymenúvacieho dekrétu člena skúšobnej komisie na overenie odbornej spôsobilosti na vykonávanie činnosti na technických zariadeniach elektrických ako elektrotechnik
3. Vzor zápisu o overení odbornej spôsobilosti na vykonávanie činnosti na technických zariadeniach elektrických ako elektrotechnik
4. Vzor osvedčenia o odbornej spôsobilosti na vykonávanie činnosti na technických zariadeniach elektrických podľa § 21 vyhlášky MPSVR SR č. 508/2009 Z. z.

## Obsah

[Smernica č. 13/2024 o overovaní odbornej spôsobilosti žiakov stredných odborných škôl na vykonávanie činnosti na technických zariadeniach elektrických ako elektrotechnik 1](#_Toc166232817)

[Čl. 1 Úvodné ustanovenie 1](#_Toc166232818)

[Čl. 2 Prihláška na overenie odbornej spôsobilosti 2](#_Toc166232819)

[Čl. 3 Skúšobná komisia 2](#_Toc166232820)

[Čl. 4 Overenie odbornej spôsobilosti 2](#_Toc166232821)

[Čl. 5 Zrušovacie ustanovenie 3](#_Toc166232822)

[Čl. 6 Účinnosť 3](#_Toc166232823)

[Zoznam príloh 4](#_Toc166232824)

[Obsah 5](#_Toc166232826)

1. ) § 73 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-1)
2. ) § 74 zákona č. 245/2008 Z. z. v znení neskorších predpisov [↑](#footnote-ref-2)